cyanic-selkie/wikianc huggingface dataset:
Δημοκρατικός συγκεντρωτισμός
Η εφαρμογή στη Σοβιετική Ένωση και στον υπόλοιπο κόσμο
Σταδιακά η σταλινική φράξια που ηγεμόνευσε στο ΚΚΣΕ επανανοηματοδότησε την έννοια "δημοκρατικός συγκεντρωτισμός" δίνοντας της το σημερινό της νόημα: Απαγόρευση τάσεων, πλατφορμών και δημόσιας συζήτησης (εκτός της προσυνεδριακής περιόδου). Η νοοτροπία αυτή επιβλήθηκε δια μέσω της Κομμουνιστικής Διεθνούς σε όλα τα ΚΚ. Θεωρείται δε από πολλούς κομμουνιστές και δυνάμεις του κομμουνιστικού κινήματος πως η μετέπειτα επανανοηματοδότηση του όρου "δημοκρατικός συγκεντρωτισμός", συνέβαλλε στον γραφειοκρατικό εκφυλισμό των ΚΚ σε Ανατολή και Δύση, ενώ δεν προσέφερε τίποτα στην πολιτική αποτελεσματικότητα αυτών.
Εξωτερικοί σύνδεσμοι
Κατηγορία:Όροι πολιτικών επιστημών Κατηγορία:Κομμουνιστική ορολογία
Κολπικές μπάλες
δεξιά|μικρογραφία|Κολπικές μπάλες σε χρυσό τόνο, προσαρτημένες σε κορδόνι μικρογραφία|Σχηματική: ανατομικές τοποθεσίες που εξασκούνται από τις μπάλες μικρογραφία|Παραδοσιακή μορφή αυγών Μπεν-Γουά, χωρίς κορδόνι Οι κολπικές μπάλες, επίσης γνωστές ως μπάλες Μπεν-Γουά, μπάλες οργασμού ή μπάλες Αφροδίτης (κινεζικά: 阴道球, «μπάλα κόλπου»), είναι μικρές μπάλες σε μέγεθος βόλων, συνήθως κοίλες και περιέχουν μικρό βάρος, που κυλίονται και χρησιμοποιούνται για σεξουαλική διέγερση με εισαγωγή στον κόλπο. Διαθέσιμες σε διάφορες μορφές, οι μπάλες μπορεί να είναι συμπαγείς ή να περιέχουν κουδούνια στο εσωτερικό τους. Άλλες, μεγαλύτερες εκδόσεις κατασκευασμένες από πλαστικό που περικλείει μικρότερες μπάλες ονομάζονται μπάλες Ντουοτόνε. Χρησιμοποιούνται με την εισαγωγή τους στον κόλπο και τη χρήση των ηβοκοκκυγικών μυών για να τις συγκρατήσουν, διεγείροντας την κίνηση ή/και τους κραδασμούς. Οι κολπικές μπάλες δεν πρέπει να συγχέονται με τις πρωκτικές χάντρες και τους διεγέρτες προστάτη. Οι κολπικές μπάλες μερικές φορές έχουν κορδόνι ανάκτησης ή κάποιου είδους προσάρτημα, αλλά δεν έχουν επαρκώς φουσκωμένη βάση για ασφαλές πρωκτικό παιχνίδι.
Οι κολπικές μπάλες έχουν ποικίλη ιστορία. Η προέλευση και ο τρόπος κατασκευής τους ποικίλλει ανάλογα με την τοποθεσία. Οι περισσότερες πληροφορίες σχετικά με τις κολπικές μπάλες είναι ασαφείς και πιθανώς απόκρυφες. Αρχικά κατασκευάζονταν από μια μπάλα που τοποθετήθηκε στον κόλπο, που χρησιμοποιήθηκε για την ενίσχυση της σεξουαλικής επαφής, αλλά στη συνέχεια εξελίχθηκαν σε πολλαπλές μεταλλικές καλυμμένες μπάλες που συνδέονται είτε με αλυσίδα είτε με μεταξωτό κορδόνι για εύκολη αφαίρεση. Η χρήση των κολπικών μπαλών δημιουργεί μια ανεπαίσθητη διέγερση, που δεν έχει σκοπό να φέρει τον χρήστη σε άμεσο οργασμό, αλλά μάλλον να πειράξει. Είναι δυνατόν να αφήνετε κολπικές μπάλες στον κόλπο σας όλη την ημέρα ή να τις χρησιμοποιείτε ενώ κάθεστε σε μια κουνιστή καρέκλα, για ένα αποτέλεσμα που κάποιοι βρίσκουν ευχάριστο. Οι ειδικοί υγείας προειδοποιούν για την παρατεταμένη τοποθέτηση ξένων αντικειμένων στον κόλπο λόγω του κινδύνου μόλυνσης.
Οι κολπικές μπάλες μπορούν επίσης να χρησιμοποιηθούν για την αύξηση της δύναμης των μυών του πυελικού εδάφους, όπως οι ταοϊστικές σεξουαλικές πρακτικές έχουν χρησιμοποιηθεί εδώ και αιώνες και οι ασκήσεις Κέγκελ χρησιμοποιούνται σήμερα. Παρόμοια με τις ασκήσεις Κέγκελ, οι κολπικές μπάλες και άλλος μορφοποιημένος κολπικός εξοπλισμός βάρους συνιστώνται από γυναικολόγους και μαιευτήρες για να αυξήσουν την ελαστικότητα του κόλπου και τον έλεγχο της ουροδόχου κύστης. Τα κολπικά βάρη έχουν σφαιρικό σχήμα και χρησιμοποιούνται στην αύξηση του βάρους για την ενίσχυση του κόλπου, γεγονός που βελτιώνει τη σεξουαλική απόδοση.
Οι ασκούμενοι τέτοιων πνευματικών παραδόσεων όπως το Τάντρα και ο κινεζικός Ταοϊσμός πιστεύουν ότι οι κολπικές μπάλες είναι χρήσιμα εργαλεία για την άσκηση ελέγχου και την εξερεύνηση της αισθησιακής πλευράς ενός ατόμου.
Εντοιχισμένη κουζίνα
Η εντοιχισμένη κουζίνα είναι ένας τρόπος εξοπλισμού της Κουζίνας.
Η κατασκευή μιας εντοιχισμένης κουζίνας περιέχει ερμάρια λάντζες και οικιακές συσκευές. Ως υλικό κατασκευής χρησιμοποιείται ξύλο και μέταλλα, και ως επιφάνεια εργασίας και μάρμαρα και γρανίτης. Στον επαγγελματικό τομέα και σε κουζίνες πολυτελείας η κατασκευή είναι από ανοξείδωτο μέταλλο.
Ως μια από της πρώτες εντοιχισμένες κουζίνες θεωρείται η Κουζίνα της Φρανκφούρτης που σχεδιάστηκε το 1926.
Κατηγορία:Μαγειρική Κατηγορία:Κατοικία Κατηγορία:Κουζίνα (χώρος)
Καλάβρυτα (Παράκτιο βοηθητικό)
Καλάβρυτα (Παράκτιο βοηθητικό)
Πρώην ‘FT-13’. Πρώην ‘ARC-71’.
Κατηγορία:Ελληνικά βοηθητικά πλοία Κατηγορία:Ελληνικά πολεμικά πλοία του Β' Παγκοσμίου Πολέμου Κατηγορία:Αγχίαλος
Παντελεήμων Βενάρδος
Βιογραφία
Από οικογένεια Έλλήνων ευγενών. Στις 24 Αυγούστου 1775 εισήλθε στο ελληνικό γυμνάσιο επι της σχολής Ευελπίδων Mozhaisky. Αποφοίτησε από το τμήμα ομοθρήσκων. Στις 16 Ιουνίου 1781 διορίστηκε με τον βαθμό Σημαιοφόρος στο 15ο Σύνταγμα Πεζικού του Shlisselburg .Τον  Ιανουάριο του 1786 μεταφέρθηκε στο Ekaterinoslav. Πολέμησε εναντίον των Τούρκων το 1787-1791 στο Ochakov και Ισμαήλ (Πολιορκία του Ισμαηλίου (1790)). Το 1792 και 1794 πολέμησε εναντίον των ανταρτών της Πολωνίας. Τον Σεπτέμβριο του 1802 διορίστηκε διοικητής συντάγματος του Νίζνι Νόβγκοροντ και τον Μάρτιο του 1806 – διοικητής συντάγματος του Βλαντίμιρ. Στον πόλεμο του Τέταρτου Συνασπισμού εναντίον της Γαλλίας, 1806-1807, διακρίνεται ο ίδιος κατά τη διάρκεια των μαχών και συγκεκριμένα στη (Μάχη του Άιλαου) και στη μάχη του Heilsberg (Friedland).
Το 1813 - 1814 συμμετείχε στην Πολιορκία της Thorne (1813), πολέμησε στο Bautzen και Katsbahe, στη Μάχη της Brienne , στην μάχη της LA ROTHIERE. Τον Αύγουστος του 1814 διορίστηκε  διοικητής ταξιαρχίας της 18ης Μεραρχία Πεζικού μέχρι την αποστράτευση του στις 16 Μαρτίου 1816. Στις 17 Ιουνίου 1817 του απονεμήθηκε το παράσημο του Τάγματως της Αγίας Άννης
Πηγές
Κατηγορία:Ρώσοι στρατιωτικοί
Φοίνιξ (χρηματική μονάδα)
thumb|300px|Το αργυρό νόμισμα του φοίνικα
Ο φοίνικας ή φοίνιξ ήταν η πρώτη χρηματική μονάδα που χρησιμοποίησε το κράτος της σύγχρονης Ελλάδας. Παρουσιάστηκε για πρώτη φορά το 1828 με 1 φοίνικα να υποδιαιρείται σε 100 λεπτά, και αποτέλεσε τη βασική νομισματική μονάδα. Καθορίσθηκε από την Δ' Εθνοσυνέλευση (στο Άργος). Το όνομα του προέρχεται από το μυθικό πουλί Φοίνικα και συμβολίζει την αναγέννηση της Ελλάδας, το σύμβολο που αποτελεί και τον θυρεό της Φιλικής Εταιρείας.
Μόνο ένας μικρός αριθμός νομισμάτων κατασκευάστηκε ενώ οι περισσότερες συναλλαγές στην Ελλάδα εξακολουθούσαν να πραγματοποιούνται με ξένα νομίσματα, κυρίως τουρκικούς παράδες και ισπανικά δίστηλα. Λόγω της έλλειψης πολύτιμων μετάλλων για την κοπή νομισμάτων, η κυβέρνηση δημιούργησε το 1831 τραπεζογραμμάτια αξίας 5, 10, 50 και φοινίκων χωρίς να έχει τα αντίστοιχα κεφάλαια. Το αποτέλεσμα ήταν να απορριφθεί καθολικά από το κοινό. Το 1832, με την έλευση του Όθωνα το νομισματικό σύστημα αναμορφώθηκε και δημιουργήθηκε η δραχμή η οποία και αντικατέστησε τον φοίνικα.
Θέσπιση
Με τη δημιουργία του ελληνικού κράτους το 1827, το νομισματικό σύστημα της χώρας θεσπίστηκε το 1828 και βασίζονταν στον άργυρο, με τη νομισματική μονάδα να είναι ο φοίνικας. Ήταν βάρους κατά τα σταθμά της εποχής ενός δραμίου και 3/8 αυτού, ενώ αποτελούνταν από εννέα μέρη καθαρού αργύρου και ένα μέρος χαλκού. Κυκλοφόρησε σε υποδιαιρέσεις του ενός, πέντε, δέκα, και είκοσι λεπτών, ενώ πέντε φοίνικες αντιστοιχούσαν σε μία αιγίδα. Ο φοίνιξ αντικατέστησε το Οθωμανικό κουρούς (γρόσι) με την ισοτιμία 6:1 (έξι φοίνικες προς ένα γρόσι), και ίδια ισοτιμία με το ισπανικό δίστηλο.
Παρότι η ισοτιμία ήταν ένα προς έξι με το διεθνώς δημοφιλές ισπανικό δίστηλο (το οποίο ζύγιζε 4,511 γρ. με 4,074 γρ. να είναι άργυρος), ο φοίνικας ζύγιζε μόνο 4,163 γρ. συνολικά και είχε 3,747 γρ. άργυρου. Η διαφοροποίηση αυτή οφείλεται είτε σε σφάλμα, είτε αποτελούσε μέσο προστασίας έναντι της επικράτησης των ισπανικών δίστηλων, καθώς υπήρχαν πάρα πολλά κίβδηλα δίστηλα και υπήρχε κίνδυνος επικράτησης τους στην αγορά έναντι των φοινίκων. Αυτό εξηγείται στην οικονομία με τον νόμο του Γκρέσαμ, ο οποίος δηλώνει ότι το κακό χρήμα εξωθεί το καλό, καθώς τα πολλά νοθευμένα ισπανικά δίστηλα (κακό) ήταν νομίσματα τα οποία δεν θα κρατούσε ως απόθεμα κανείς αλλά θα τα διοχέτευε στην αγορά, ενώ ο φοίνικας εάν ήταν πραγματικά σε ισοτιμία 1/6 (καλό) τότε θα κρατούνταν σε απόθεμα και δεν θα κυκλοφορούσε στην αγορά. Με τον φοίνικα να είναι ελλιποβαρές νόμισμα υπήρχε έως κάποιο βαθμό προστασία έναντι στο παραπάνω ενδεχόμενο.
Νομισματοκοπείο
μικρογραφία|Παράδειγμα μηχανήματος νομισματοκοπείου των αρχών του 19ου αιώνα|192x192εσΜε δάνειο 15.000.000 ρουβλιών που σύνηψε το νεοσύστατο ελληνικό κράτος από τη Ρωσία, η μηχανή κοπής που αγοράστηκε από τον Αλέξανδρο Κοντόσταυλο στη Μάλτα για το ποσό των 100 αγγλικών λιρών ήταν κατασκευής των τελών του 18ου αιώνα και ανήκε παλαιότερα στους Ιωαννίτες ιππότες, ωστόσο θεωρείται λάθος το ότι χρονολογούνταν από το 1530 όπως αναφέρουν παλαιότερες πηγές. Μαζί με το μηχάνημα αυτό αγοράστηκαν και άλλα από τη Μασσαλία, Αγκόνα καθώς και από τη Σύρο, φέρνοντας το σύνολο των μηχανημάτων σε 5, ένα για κάθε τύπο νομίσματος. Κατόπιν στεγάστηκαν στην αυλή του σπιτιού του Καποδίστρια προκειμένου να υπάρχει επαρκής έλεγχος της διαδικασίας κοπής. Αξιοσημείωτη είναι επίσης η σύμπτωση το ότι τα πρώτα νομίσματα του ελληνικού κράτους κόπηκαν στην Αίγινα, όπου πριν από 2.500 χρόνια είχαν κοπεί οι αργυροί στατήρες των αιγινίτικων χελωνών, οι οποίοι ήταν τα πρώτα νομίσματα τα οποία δημιουργήθηκαν στην Ευρώπη -τα πρώτα ελληνικά ήταν στην Ιωνία της Μ. Ασίας με τους στατήρες του Φάνη, ενώ τα πρώτα γενικώς ήταν τα λίγο παλαιότερα της Λυδίας-.
Ως προς το απαιτούμενο μέταλλο για την παραγωγή των νομισμάτων, αυτό συγκεντρώθηκε από νηοψίες πλοίων για το υλικό των αργυρών νομισμάτων, και από τα λάφυρα που περισυνελέγησαν από τους Τούρκους κατά τη διάρκεια της ελληνικής επανάστασης για τα χάλκινα. Στη μία όψη τους είχαν τη συμβολική παράσταση του Φοίνικα, του μυθικού πουλιού που αναγεννάται από τις στάχτες του, και στην άλλη την ονομαστική αξία περιβαλλόμενη από δάφνινο στεφάνι. Η ένδειξη αωκα´ στο κάτω μέρος των νομισμάτων πρόκειται για χρονολογία κατά το ελληνικό σύστημα αρίθμησης και αντιστοιχεί στη χρονολογία 1821 όταν και έγινε η έναρξη της ελληνικής επανάστασης.
Παραλλαγές και αξία
Η παλαιότητα του μηχανήματος και η απειρία των τεχνικών, έφερε την ύπαρξη ενός πάρα πολύ μεγάλου αριθμού παραλλαγών στα νομίσματα  -οι παραθέσεις στον πίνακα αποτελούν ελάχιστο παράδειγμα τον πιο συχνών-. Χαράκτες των νομισμάτων ήταν ο Αρμένιος χρυσοχόος Χατζηγρηγόρης Πυροβολιστής έως το 1830 (για τον οποίο αργότερα ο Κοντόσταυλος ανέφερε πως μετάνιωσε την πρόσληψη του), και οι Γεώργιος Παπακωνσταντόπουλος, Γεώργιος Δημητρακόπουλος και ο Δημήτριος Κόντος από το 1830 έως το 1833 με διάφορες εναλλαγές. Ως ημερομηνία κοπής των πρώτων νομισμάτων φέρεται η 27η Ιουνίου του 1829 -αν και τα πρώτα νομίσματα αναγράφουν 1828 -.
Ενδεικτική αγοραστική δύναμη της εποχής ήταν:
Νομίσματα
Τα νομίσματα φέρουν την ένδειξη ΕΛΛΗΝΙΚΗ ΠΟΛΙΤΕΙΑ στην πλευρά της παράστασης του Φοίνικα, και την ένδειξη ''ΚΥΒΕΡΝΗΤΗΣ Ι.Α. ΚΑΠΟΔΙΣΤΡΙΑΣ'' στην πλευρά της ονομαστικής αξίας.
Χαρτονομίσματα
Τα πρώτα χαρτονομίσματα του φοίνικα κυκλοφόρησαν το 1831, και εκτυπώθηκαν στο νομισματοκοπείο της Αίγινας με ημερομηνία εκδόσεως την 1η Ιουλίου 1831. Αναγράφουν ''Ἐκδίδεται τό παρόν κατά το ΚΖ´ Ἀριθ. 3851 ψήφισμα τῆς Κυβερνήσεως, το οποίον εἴναι δεκτόν ἀντί χρημάτων, κατά τόν προσδιορισμόν τού αυτού ψηφίσματος. Και κατόπιν αναφέρεται Ἐν Αἰγίνει τῆ α´. Ιουλίου 1831 και Ἠ ἐπί τῆς Ἐθνικής Τραπέζης Ἐπιτροπή'' με την υπογραφή και σφραγίδα μελών της επιτροπής.
Το σχετικό ψήφισμα προέβλεπε πως οι χρηματικές συναλλαγές θα διεκπεραιώνονταν κατά το 1/3 με χαρτονομίσματα και 2/3 με νομίσματα. Τελικά επικυρώθηκε από την εθνοσυνέλευση μόνο για 1.000.000 φοίνικες καθώς ἠ τιμή τῶν χαρτονομισμάτων τούτων δέν ἐπέτυχε τῆν κοινήν υπόληψιν. Τα χαρτονομίσματα ήταν τυπωμένα μόνο από τη μία πλευρά, ενώ στο πίσω μέρος των χαρτονομισμάτων ο κυβερνητικός ελεγκτής έγραφε διαγωνίως την αξία του χαρτονομίσματος, και αναγράφοντας τον αριθμό κυκλοφορίας τοποθετούσε και τη δική του υπογραφή. Αυτά των 5 και 10 φοινίκων είχαν ερυθρό χρώμα, ενώ των 50 και 100 κυανό. Η συνολική αξία όλων των χαρτονομισμάτων έφτασε τους 500.000 φοίνικες, αντί για τους αρχικά προβλεπόμενους 3.000.000 και εγκεκριμένους 1.000.000.
Με σχετικό ψήφισμα της κυβέρνησης, από την 4η Ιανουαρίου 1832 όλες οι χρηματικές συναλλαγές γινόταν μόνο με χαρτονομίσματα και όχι νομίσματα έως την αντικατάσταση του φοίνικα από τη δραχμή.
Εξωτερικοί σύνδεσμοι
Κατηγορία:Ιστορικά νομίσματα Κατηγορία:Ελληνικά νομίσματα Κατηγορία:Ελληνική Πολιτεία 1828-1832
ULAS J1342+0928
Το ULAS J1342+0928 είναι το πιο απομακρυσμένο γνωστό κβάζαρ που έχει ανιχνευτεί και περιέχει την πιο μακρινή υπερμεγέθη μαύρη τρύπα.   Η ερυθρή μετατόπιση (z) έχει τιμή 7,54, ξεπερνώντας την ερυθρή μετατόπιση z=7 για το προηγουμένως γνωστό ως το πιο απομακρυσμένο κβάζαρ, το ULAS J1120+0641. Το κβάζαρ ULAS J1342+0928 είναι 13,1 δισεκατομμύρια έτη φωτός μακριά από τη Γη στον αστερισμό του Βοώτη. Η σχετική υπερμεγέθη μαύρη τρύπα αναφέρεται ως «800 εκατομμύρια φορές τη μάζα του ήλιου».
Παραπομπές
Κατηγορία:Μαύρες τρύπες Κατηγορία:Βοώτης (αστερισμός) Κατηγορία:Κβάζαρ
Πιτ Τάουνσεντ
Ο Πιτ Τάουνσεντ (19 Μαΐου 1945) είναι Άγγλος μουσικός και συνθέτης, γνωστότερος ως κιθαρίστας του ροκ συγκροτήματος The Who. Το 2011, κατετάγη στην δέκατη θέση της λίστας με τους εκατό κορυφαίους κιθαρίστες όλων των εποχών του περιοδικού "Rolling Stone".
Η αρχή
Ο Πιτ Τάουνσεντ γεννήθηκε στο Λονδίνο στις 19 Μαΐου 1945 και ήταν υιός του Κλιφ Τάουνσεντ, σαξοφωνίστα των Squadronaires και της τραγουδίστριας Μπέτι Ντένις. Η πρώτη του επαφή με το ροκ εντ ρολ ήλθε με το μιούζικαλ "Rock Around the Clock" και έμαθε να παίζει κιθάρα και μπάντζο. Σχημάτισε το πρώτο του συγκρότημα, ένα τζαζ σχήμα με την ονομασία Confederates, όπου συνεργάστηκε για πρώτη φορά με τον Τζον Εντουίστλ, ο οποίος έπαιζε τρομπέτα. Οι δύο τους σχημάτισαν τους Scorpions, με το Τάουνσεντ να αναλαμβάνει την κιθάρα και τον Εντουίστλ το μπάσο.
Στις αρχές της δεκαετίας του '60 ξεκίνησε να παρακολουθεί μαθήματα στο Κολέγιο Τεχνών του Ίλινγκ, όπου ήλθε σε επαφή με την μπλουζ μουσική. Μαζί με τον Εντουίστλ εντάχθηκαν στους Detours, όπου τραγουδούσε ο Ρότζερ Ντάλτρι και αφού έγινε μέλος του συγκροτήματος ο ντράμερ Κιθ Μουν, άλλαξαν το όνομα τους σε The Who.
The Who
left|thumb|200px|Ο Ταόυνσεντ με τους Who το 1980 Πειραματίστηκε με την σύνθεση ροκ-όπερας, συνθέτοντας το άλμπουμ "The Who Sell Out" το 1967, αντιμετωπίζοντας με χιουμοριστικό τρόπο τις τους ραδιοφωνικούς σταθμούς. Το 1969, κυκλοφόρησε με μεγάλη επιτυχία το άλμπουμ "Tommy", στο ίδιο ύφος.
Το 1972, κυκλοφόρησε το πρώτο του προσωπικό άλμπουμ με τίτλο "Who Came First" και την επόμενη χρονιά οι The Who κυκλοφόρησαν άλλη μία ιδιαίτερα επιτυχημένη ροκ-όπερα με τίτλο "Quadrophenia". Στις αρχές της δεκαετίας του '70, ο Τάουνσεντ έγραψε άρθρα για τα μουσικά περιοδικά "Rolling Stone" και "Melody Maker". Το 1975, το "Tommy" έγινε ταινία με τον Ρότζερ Ντάλτρι στον πρωταγωνιστικό ρόλο και την Αν Μάργκαρετ να παίζει την μητέρα του, ενώ συμμετείχαν ονόματα όπως ο Έλτον Τζον, η Τίνα Τέρνερ και ο Έρικ Κλάπτον.
Το 1977, κυκλοφόρησε το δεύτερο του άλμπουμ με τίτλο "Rough Mix" με την συμμετοχή διάσημων μουσικών όπως ο Κλάπτον, ο Έντουιστλ, ο ντράμερ των Rolling Stones, Τσάρλι Γουάτς, ο Τζον Μπούντρικ, ο Μποζ Μπάρελ, κ.α.. Μετά τον θάνατο του ντράμερ των Who, Κιθ Μουν, ο Τάουνσεντ ήλθε αντιμέτωπος με προβλήματα κατάθλιψης και χρήσης ναρκωτικών ουσιών. Οι Who συνέχισαν να ηχογραφούν και να περιοδεύουν με το ντράμερ των Faces, Κένι Τζόουνς στην σύνθεση τους, ενώ ο Τάουνσεντ κυκλοφόρησε το τρίτο του άλμπουμ με τίτλο "Empty Glass", το 1980, ανεβαίνοντας στην πέμπτη θέση του Billboard στις Ηνωμένες Πολιτείες. Οι Who διαλύθηκαν το 1983, έχοντας κυκλοφορήσει δύο άλμπουμ μετά τον θάνατο του Μουν.
Προσωπική καριέρα
Το 1982, κυκλοφόρησε το άλμπουμ "All the Best Cowboys Have Chinese Eyes" και την επόμενη χρονιά εκδόθηκε η συλλογή "Scoop" με ντέμο εκτελέσεις γνωστών επιτυχιών των Who. Το 1984, ο Τάουνσεντ εξέδωσε το βιβλίο "Horse's Neck" και ακολούθησε μία σειρά concept άλμπουμ με τον Τάουνσεντ στον ρόλο του αφηγητή, μεταξύ αυτών τα "White City: A Novel", "The Iron Man: The Musical by Pete Townshend" και "Psychoderelict".
Το 1993, η θεατρική παράσταση του "Tommy" έκανε πρεμιέρα στο Θέατρο του Μπρόντγουεϊ, συνεχίζοντας για δύο χρόνια. Το 1989, είχε ενώσει και πάλι τις δυνάμεις του με τους Ντάλτρι και Έντουιστλ, επανασχηματίζοντας τους The Who, οι οποίοι συνέχισαν να περιοδεύουν ακόμη και μετά τον θάνατο του μπασίστα το 2002.
Το 2000, κυκλοφόρησε την εξαπλή συλλογή "Lifehouse Chronicles", την εγκατελειμένη προσπάθεια της ροκ-όπερας "Lifehouse" από τις αρχές της δεκαετίας του '70. Το 2006, οι Who κυκλοφόρησαν τον πρώτο τους δίσκο μετά από 24 χρόνια με τίτλο "Endless Wire" και την επόμενη χρονιά ντεμπουτάρισε η ροκ-όπερα "The Boy Who Heard Music". Οι The Who εμφανίστηκαν στο Super Bowl του 2010 και δύο χρόνια αργότερα περιόδευσαν παίζοντας το άλμπουμ "Quadrophenia".
Προσωπική ζωή
Ο Τάουνσεντ ήταν παντρεμένος για 32 χρόνια με την Κάρεν Άστλεϊ, κόρη του συνθέτη Τεντ Άστλεϊ. Μαζί, έχουν τρία παιδιά, τον Τζόζεφ, την Αμίντα και την Έμα Τάουνσεντ. Το ζευγάρι πήρε διαζύγιο το 2000, έχοντας χωρίσει έξι χρόνια νωρίτερα. Από το 1996 και έπειτα, ο Τάουνσεντ διατηρεί σχέση με την τραγουδίστρια Ρέιτσελ Φούλερ.
Δισκογραφία
{|width="100%" align="center"|
Εξωτερικοί σύνδεσμοι
Κατηγορία:Βρετανοί κιθαρίστες Κατηγορία:Άγγλοι μουσικοί Κατηγορία:Βρετανοί μουσικοί Κατηγορία:Ροκ μουσικοί
Ίδρυμα Ωνάση
Το Ίδρυμα Ωνάση (επισήμως: Κοινωφελές Ίδρυμα Αλέξανδρος Σ. Ωνάσης) είναι ένα κοινωφελές ίδρυμα, το οποίο συστάθηκε τον Δεκέμβριο του 1975 σύμφωνα με την επιθυμία του Αριστοτέλη Ωνάση στο όνομα του υιού του Αλέξανδρου Ωνάση. Το εν λόγω Ίδρυμα έχει την έδρα του στο Βαντούζ του Λίχτενσταϊν.
Δραστηριότητες του Ιδρύματος Ωνάση
Το Ίδρυμα Ωνάση δραστηριοποιείται στους τομείς του πολιτισμού, της παιδείας, και της υγείας, ενώ οι δραστηριότητες του σχετίζονται με την Ελλάδα και τον σύγχρονο Ελληνικό Πολιτισμό.
Τομέας Πολιτισμού
Το πολιτιστικό έργο του Ιδρύματος με την ονομασία Onassis Culture και επίκεντρο τη Στέγη περιλαμβάνει παραστάσεις, εκθέσεις, ομιλίες, εκδόσεις βιβλιών και διαδικτιακές δράσεις σε συνάρτηση με τη σύγχρονη κοινωνία τις ανάγκες της και τα ζητήματα που την απασχολούν.
Στέγη Ιδρύματος Ωνάση
Η Στέγη Ιδρύματος Ωνάση (παλαιότερα γνωστή ως Στέγη Γραμμάτων και Τεχνών) του Ιδρύματος Ωνάση είναι ένας τόπος συνάντησης πολιτισμού για το θέατρο, το χορό, τη μουσική, τα εικαστικά και τα γράμματα. Αποστολή της Στέγης Ιδρύματος Ωνάση είναι η προβολή του σύγχρονου πολιτισμού, η υποστήριξη των Ελλήνων δημιουργών, η καλλιέργεια διεθνών συνεργασιών, η εκπαίδευση για τα παιδιά και η δια βίου μάθηση για ανθρώπους κάθε ηλικίας.
Το Πρόγραμμα Εξωστρέφειας
Σε ετήσια βάση μέσω του προγράμματος Εξωστρέφεια της Στέγης οργανώνει και υποστηρίζει διεθνείς συμπαραγωγές στην Ελλάδα και το εξωτερικό με τη συμμετοχή καλλιτεχνών από όλο τον κόσμο. Ιδρύματα με τα οποία έχουν γίνει κατά καιρούς συνεργασίες είναι τα Emilia Romagna Teatro, Münchner Kammerspiele,Théâtre de la Ville, Kampnagel (Hamburg),Théâtre de Liège κ.ά.
Onassis AiR
Πρόγραμμα καλλιτεχνικής φιλοξενίας και έρευνας που ξεκίνησε τον Σεπτέμβριο του 2019 με επίκεντρο το κέντρο της Αθήνας. Απευθύνεται σε καλλιτέχνες και επιστήμονες από όλο τον κόσμο και προχωρεί σε διεθνείς συνεργασίες στο πλαίσιο του ευρωπαϊκού δικτύου RESHAPE. Οι καλλιτέχνες και οι υπόλοιποι συμμετέχοντες δημιουργούν και αλληλεπιδρούν ισότιμα χωρίς αυστηρά χρονοδιαγράμματα πάνω στη φιλοσοφία του Ιδρύματος Ωνάση πως οι συνθήκες για τη δημιουργία οφείλουν να διασφαλιστούν.
Η Μπιενάλε της Αθήνας
Το Ίδρυμα Ωνάση υποστηρίζει τη Μπιενάλε της Αθήνας, ένα διεθνές πολιτιστικό γεγονός που διεξάγεται κάθε δύο χρόνια στην Αθήνα, παρουσιάζοντας μία μεγάλης κλίμακας έκθεση και ένα ευρύ πρόγραμμα με παράλληλες δράσεις, όπως περφόρμανς, εργαστήρια, διαλέξεις κ.ά. Στόχος του Ιδρύματος είναι η από κοινού εκπόνηση στρατηγικής για τη διεύρυνση του θεσμού.
Υποστήριξη ΛΟΑΤΚΙ+
Το Ίδρυμα Ωνάση υποστηρίζει την LGBTQI+ κοινότητα μέσα από δράσεις και παρεμβάσεις. To 2015 με αφορμή τη ψήφιση της επέκτασης του συμφώνου συμβίωσης και για τα ομόφυλα ζευγάρια η Στέγη του Ιδρύματος φωτίστηκε στα χρώματα της σημαίας της κοινότητας δείχνοντας τη συμπαράσταση του Ιδρύματος. Το 2020 με αφορμή την έναρξη της δίκης για την υπόθεση ανθρωποκτονίας του Ζακ Κωστόπουλου, η μορφή του θύματος εμφανίστηκε στην πρόσοψη του κτηρίου της Στέγης. Το Ίδρυμα Ωνάση παρέχει χρόνια υποστήριξη στο Athens Pride και από το 2018 οργανώνει το ετήσιο διήμερο “I’m Positive”.
Τομέας Υγείας
Στον τομεα της υγείας το Ίδρυμα κατασκεύασε και δώρισε το 1992 πλήρως εξοπλισμένο στο ελληνικό Δημόσιο, το πρότυπο Ωνάσειο Καρδιοχειρουργικό Κέντρο (ΩΚΚ). Δίπλα του κατασκευάζεται το Ωνάσειο Εθνικό Μεταμοσχευτικό Κέντρο (ΩΕΜΕΚ) που αναμένεται να παραδοθεί στην ελληνική πολιτεία το 2024. Το 2021 παρέδωσε στο ελληνικό κράτος μελέτη για τη δημιουργία εθνικού σχεδίου που αφορά τη δωρεά οργάνων και της μεταμοσχεύσεις στην Ελλάδα. Ταυτόχρονα το Ίδρυμα παρέχει και οικονομική υποστήριξη σε οργανισμούς όπως η ΕΛΠΙΔΑ και η Ελληνική Εταιρεία Προστασίας και Αποκατάστασης Αναπήρων Παίδων.
Εκπαιδευτικά Προγράμματα
Το Ίδρυμα Ωνάση υποστηρίζει μεγάλο αριθμό εκπαιδευτικών προγραμμάτων που περιλαμβάνουν δημιουργικά μαθήματα μουσικής μέσα από ψηφιακές εφαρμογές για παιδιά, ερευνητικά σεμινάρια για εκπαιδευτικούς, μαθήματα χορού για ηλικιωμένους, μεικτές ομάδες ατόμων με και χωρίς αναπηρία κλπ. Στόχοι σύμφωνα με το Ίδρυμα: η ανοιχτή κοινωνία, η ίση πρόσβαση στην παιδεία και η διαρκής και συλλογική περιέργεια. Επιπλέον υποστηρίζει την AntetokounBros Academy των αδελφών Αντετοκούνμπο μέσα από εργαστήρια, ομιλίες και υποτροφίες στους συμμετέχοντες.
Προβολή του Ελληνικού Πολιτισμού στο Εξωτερικό
Το Ίδρυμα Ωνάση έχει ως σκοπό και την προβολή του ελληνικού πολιτισμού στο εξωτερικό. Στο πλαίσιο αυτό στις Η.Π.Α. και στον Καναδά, μέσω του Θυγατρικού ιδρύματος στον Ολυμπιακό πύργο της Νέας Υόρκης, διοργανώνει διαλέξεις, μια έκθεση αρχαιολογικού ενδιαφέροντος κάθε χρόνο και ένα πρόγραμμα επισκεπτών καθηγητών σε Πανεπιστήμια της Βορείου και Νοτίου Αμερικής και του Καναδά.Επίσης, στηρίζει οικονομικά πανεπιστημιακές έδρες, τμήματα ή προγράμματα, ακόμη και κλασικά σχολεία δημοτικής και μέσης εκπαίδευσης στην Ευρώπη, τις ΗΠΑ, τον Καναδά, τη Νότια Αμερική, την Αφρική, την Αυστραλία και την Ασία, όπου διδάσκονται οι ελληνικές σπουδές.
Κυριότερα, η οικονομική ενίσχυση του Ιδρύματος καλύπτει τη διδασκαλία της αρχαίας και νέας ελληνικής γλώσσας, της ελληνικής φιλολογίας, λογοτεχνίας, της ιστορίας, της φιλοσοφίας, της αρχαιολογίας και του ελληνικού πολιτισμού. Επιπλέον, προσφέρει στα συνεργαζόμενα εκπαιδευτικά ιδρύματα σειρές κλασικών αρχαίων συγγραφέων, εκδόσεις της ελληνικής γραμματείας, λεξικά, εγχειρίδια γραμματικής και συντακτικού για την εκμάθηση της ελληνικής γλώσσας, καθώς και τον απαιτούμενο τεχνολογικό εξοπλισμό, ενώ συνολικά το Ίδρυμα έχει ενισχύσει πάνω από 100 εκπαιδευτικά ιδρύματα σε 40 χώρες.
Ειδική Αγωγή
Από το 2013, το Ίδρυμα οργανώνει πανελλαδικά εργαστήρια και εκπαιδευτικές δράσεις μουσικού και εικαστικού περιεχομένου για παιδιά με κινητικές δυσκολίες και παιδιά με διαταραχή αυτιστικού φάσματος.
Ωνάσειος Βιβλιοθήκη
Η Ωνάσειος Βιβλιοθήκη βρίσκεται στην πόλη των Αθηνών. Στεγάζεται σε νεοκλασικό κτήριο επί της Λεωφόρου Αμαλίας 56, στην περιοχή της Πλάκας και είναι ανοιχτή σε κοινό και ερευνητές. Περιλαμβάνει τρεις μεγάλες συλλογές:
Την Ελληνική Βιβλιοθήκη του Ιδρύματος Ωνάση που περιλαμβάνει την Συλλογή του Κώστα Σπ. Στάϊκου και πάνω από 1.400 τίτλους, τα αντίτυπα των οποίων εκτείνονται σε 2.000 περίπου τόμους και μπορεί να καταταγεί στις εξής πέντε βασικές ενότητες (Αναγέννηση - Ουμανισμός, Νεοελληνική Γραμματεία, Λειτουργικά Βιβλία, Θεολογικά Συγγράμματα, Νεοελληνικός Διαφωτισμός), την Περιηγητική Συλλογή με ξενόγλωσσα βιβλία Δυτικοευρωπαίων περιηγητών που χρονολογούνται από τον 16ο αιώνα και το Αρχείο Καβάφη. Μεταξύ των εκθεμάτων της βιβλιοθήκης περιλαμβάνεται διασωθέν αντίτυπο της Χάρτας του Ρήγα.
Ακρόπολη
Το 2020, το Ίδρυμα Ωνάση σε συνεργασία με το ελληνικό κράτος ανέλαβε τα έξοδα του νέου φωτισμού, της εγκατάστασης νέου ανελκυστήρα και της αποκατάστασης των διαδρομών ΑμεΑ στον χώρο του μνημείου της Ακρόπολης.
Άλλα έργα
Το Ίδρυμα στο πλαίσιο του πολιτιστικού του έργου, έχει αναλάβει την αρχιτεκτονική συντήρηση και την αναστήλωση, αλλά και την δημιουργία και την κατασκευή χώρων και κτιρίων ανά τον κόσμο που σχετίζονται με τον ελληνικό πολιτισμό.
Μερικά από τα έργα του Ιδρύματος είναι:
Βραβείο Ωνάση
Από το 1978 έχουν θεσπιστεί από το Ίδρυμα Ωνάση τα Διεθνή Βραβεία, που απονέμονται σε άτομα και οργανισμούς, των οποίων οι υπηρεσίες στους τομείς του πολιτισμού, της κοινωνικής προσφοράς και του περιβάλλοντος κρίθηκαν πολύτιμες. Σήμερα, το Ίδρυμα προσφέρει το Διεθνές Βραβείο Ωνάση για τη Ναυτιλία, το Εμπόριο και τα Χρηματοοικονομικά, σε συνεργασία με το Cass Business School του City University του Λονδίνου και το City του Λονδίνου.
OnAthens
Πρόκειται για μια σειρά δημιουργίας υπαίθριων εικαστικών έργων και ανακαίνισης χώρων αθλητισμού και αναψυχής που στοχεύει στην ευαισθητοποίηση των κατοίκων σε ζητήματα που αφορούν την πολυεπίπεδη σχέση τους με την πόλη της Αθήνας. Σε αυτά τα έργα περιλαμβάνονται σχετικές παρεμβάσεις που έχουν γίνει στο Νέο Κόσμο, στις Πλατείες Αυδή και Μαβίλη.
Re-think Athens
Το 2012 το Ίδρυμα Ωνάση ανέλαβε τη διοργάνωση του Αρχιτεκτονικού Διαγωνισμού και την χρηματοδότηση όλων των Αρχιτεκτονικών, Βιοκλιματικών και Τεχνικών Μελετών για το έργο Rethink Athens - Ξανα-σκέψου την Αθήνα. Στόχος είναι η βελτίωση της καθημερινότητας του πολίτη με τη διαμόρφωση προϋποθέσεων περιβαλλοντικής αναβάθμισης, η βελτίωση του μικροκλίματος με φυτεύσεις και στέγαστρα, η καλύτερη εξυπηρέτηση του πολίτη με οικολογικά μέσα μαζικής μετακίνησης που θα μειώσουν τους παραγόμενους ρύπους και θα είναι φιλικά στον πεζό και τους ποδηλάτες. Οι περιοχές όπου περιλαμβάνονται στο έργο ανάπλασης είναι η λεωφόρος Αμαλίας και το Σύνταγμα και η Ομόνοια μέχρι το Εθνικό Αρχαιολογικό Μουσείο.
Ίδρυμα Ωνάση στις Η.Π.Α.
Το Ίδρυμα Ωνάση στις Η.Π.Α. δημιουργήθηκε τον Οκτώβριο του 2000 και στεγάζεται στον Ολυμπιακό Πύργο της Νέας Υόρκης, στην Πέμπτη Λεωφόρο.Σκοπός του είναι η ανάδειξη του ελληνικού πολιτισμού στην Αμερική και η καλλιέργεια διμερών πολιτιστικών σχέσεων μέσω συνεργασιών με σημαντικούς πολιτιστικούς και εκπαιδευτικούς οργανισμούς στην Ελλάδα και την Αμερική.
Στις Η.Π.Α. το Ίδρυμα Ωνάση δραστηριοποιείται από το 2000 μέσα από το θυγατρικό παράρτημα στο Λος Άντζελες (Onassis LA ή αλλιώς OLA House) και το Onassis New York στη Νέα Υόρκη στον τομέα της υλοποίησης πολιτιστικών δράσεων και της προώθησης των ελληνικών σπουδών στις Ηνωμένες Πολιτείες, κυρίως μέσω του πολιτιστικού του προγράμματος, με την διοργάνωση εκθέσεων και πολιτιστικών εκδηλώσεων και του πανεπιστημιακού του προγράμματος "The University Seminars Program" με σεμινάρια και μαθήματα σε πανεπιστήμια της Αμερικής. Επίσης στηρίζει καλλιτεχνικές και εκπαιδευτικές δραστηριότητες που προβάλλουν το διαχρονικό πολιτισμό της Ελλάδας στις ΗΠΑ και αξιόλογες πρωτοβουλίες μεταφράσεων και αποστολής εκπαιδευτικού υλικού.
Πηγές
Κατηγορία:Μη κυβερνητικές οργανώσεις Ωναση Κατηγορία:Οικογένεια Ωνάση
Opportunity
Το Opportunity (μτφρ.: Ευκαιρία), επίσης γνωστό ως MER-Β (Mars Exploration Rover - Β), MER-1 ή με το υποκοριστικό "Oppy", είναι ένα ρομποτικό όχημα (ρόβερ) που υπήρξε ενεργό στον πλανήτη Άρη από το 2004 έως τα τέλη του 2018. Εκτοξεύθηκε στις 7 Ιουλίου 2003, στο πλαίσιο του προγράμματος Mars Exploration Rover (Ρομποτικό Όχημα Εξερεύνησης του Άρη) της NASA, και προσγειώθηκε στην πεδιάδα Meridiani Planum του Άρη στις 25 Ιανουαρίου 2004, τρεις εβδομάδες αφότου το δίδυμο του σκάφος Spirit (MER-A) προσεδαφίστηκε στην άλλη πλευρά του πλανήτη.
Με προγραμματισμένη διάρκεια λειτουργίας 90 αρειανών ημερών (λίγο περισσότερο από 90 γήινες ημέρες), το Spirit λειτούργησε μέχρι να κολλήσει το 2009 και να διακόψει την επικοινωνία το 2010, ενώ το Opportunity κατάφερε να παραμείνει λειτουργικό επί 5111 αρειανές ημέρες μετά την προσεδάφισή του. Διατηρούσε την ισχύ και τα βασικά του συστήματα μέσω συνεχούς φόρτισης των μπαταριών του, χρησιμοποιώντας ηλιακή ενέργεια, και αδρανοποίησης κατά τη διάρκεια συμβάντων, όπως αμμοθυελλών, για εξοικονόμηση ενέργειας. Αυτή η προσεκτική λειτουργία επέτρεψε στο Opportunity να υπερβεί το σχέδιο λειτουργίας του κατά 14 χρόνια και 46 ημέρες, 55 φορές περισσότερο από την σχεδιασμένη διάρκεια ζωής του. Έως τις 10 Ιουνίου 2018, όταν επικοινώνησε τελευταία φορά με τη NASA, το ρόβερ είχε διανύσει απόσταση 45,16 χιλιομέτρων.
Τα κυριότερα σημεία της αποστολής περιελάμβαναν την αρχική αποστολή διαρκείας 90 αρειανών ημερών, την εξεύρεση μετεωριτών όπως τον μετεωρίτη Meridiani Planum και πάνω από δύο χρόνια εξερεύνησης και μελέτης του κρατήρα Βικτόρια. Το ρόβερ άντεξε μέτριας έντασης αμμοθύελλες και το 2011 έφτασε στον κρατήρα Endeavour, ο οποίος χαρακτηρίστηκε ως "δεύτερο σημείο προσεδάφισης". Η αποστολή του Opportunity θεωρείται μία από τις πιο επιτυχημένες επιχειρήσεις της NASA.
Λόγω της πλανητικής αμμοθύελλας του 2018 στον Άρη, το Opportunity διέκοψε την επικοινωνία στις 10 Ιουνίου και εισήλθε σε προστατευτική κατάσταση «ασφαλούς λειτουργίας» (safe mode) στις 12 Ιουνίου 2018. Υπήρχε η ελπίδα ότι θα επανεκκινήσει μόλις ο καιρός βελτιωθεί αλλά δεν το έκανε, γεγονός που υποδηλώνει είτε μια καταστροφική βλάβη, είτε ότι ένα στρώμα σκόνης είχε καλύψει τους ηλιακούς του συλλέκτες. Οι τεχνικοί της NASA ήλπιζαν να αποκαταστήσουν την επικοινωνία με το ρόβερ, επικαλούμενοι μια περίοδο με ισχυρούς ανέμους που αναμενόταν και που θα μπορούσαν ενδεχομένως να καθαρίσουν τους ηλιακούς του συλλέκτες. Στις 13 Φεβρουαρίου 2019, αξιωματούχοι της NASA ανακοίνωσαν ότι η αποστολή του Opportunity ολοκληρώθηκε, καθώς το διαστημικό σκάφος δεν κατάφερε να απαντήσει σε πάνω από 1.000 σήματα που του στάλθηκαν από τον Αύγουστο του 2018. Τα τελευταία δεδομένα που στάλθηκαν ήταν το τραγούδι "I'll Be Seeing You" από την Billie Holiday.
Επισκόπηση της αποστολής
αριστερά|μικρογραφία| Η πρώτη 'αυτοπροσωπογραφία' του Opportunity στον Άρη (14 - 20 Φεβρουάριου 2018 / αρειανές ημέρες 4998-5004) Τα ρομποτικά οχήματα Opportunity και Spirit ήταν μέρος του προγράμματος Mars Exploration Rover το οποίο ανήκει στο μακροπρόθεσμο Πρόγραμμα Εξερεύνησης του Άρη της NASA. Οι τέσσερις κύριοι στόχοι του προγράμματος ήταν να καθοριστεί εάν υπάρχει η δυνατότητα ζωής στον Άρη (ειδικότερα, αν μπορεί να βρεθεί ανακτήσιμο νερό στον πλανήτη), να χαρακτηριστεί το κλίμα του Άρη και η γεωλογία του και να προετοιμαστεί μια πιθανή ανθρώπινη αποστολή στον πλανήτη.
Τα δύο ρόβερ είχαν ως στόχο να ταξιδέψουν στην επιφάνεια του Άρη και να εκτελέσουν περιοδικές γεωλογικές αναλύσεις για να προσδιορίσουν εάν υπήρχε ποτέ νερό στον Άρη, τους τύπους ορυκτών που υπάρχουν, καθώς και για να επιβεβαιώσουν τα στοιχεία που έλαβε η διαστημοσυσκευή Mars Reconnaissance Orbiter. Τα Spirit και Opportunity εκτοξεύθηκαν με ένα μήνα διαφορά, στις 10 Ιουνίου και στις 7 Ιουλίου 2003 αντίστοιχα, και έφθασαν και τα δύο στην επιφάνεια του Άρη μέχρι τον Ιανουάριο του 2004.
Στόχοι
Οι επιστημονικοί στόχοι της αποστολής Mars Exploration Rover ήταν:
Κατά τη διάρκεια των επόμενων δύο δεκαετιών, η NASA θα συνεχίσει να διεξάγει αποστολές με άλλα διαστημικά οχήματα για να ανακαλύψει εάν υπήρξε ποτέ ζωή στον Άρη. Η αναζήτηση ξεκινά με τον προσδιορισμό του κατά πόσο το περιβάλλον του Άρη ήταν κάποτε κατάλληλο για ζωή. Η ζωή, όπως την καταλαβαίνουμε, απαιτεί νερό, οπότε η ιστορία του νερού στον Άρη είναι κρίσιμη για να διαπιστωθεί εάν το περιβάλλον του Άρη ήταν κάποτε ευνοϊκό για τη ζωή. Παρόλο που τα δύο ρόβερ της συγκεκριμένης αποστολής δεν είχαν τη δυνατότητα να ανιχνεύσουν άμεσα ζωή, προσέφεραν πολύ σημαντικές πληροφορίες σχετικά με την κατοικησιμότητα του περιβάλλοντος καθ'όλη την ιστορία του πλανήτη.
Σχεδιασμός και κατασκευή
Τα Spirit και Opportunity είναι δίδυμα ρόβερ. Το καθένα λειτουργεί με ηλιακή ενέργεια και έχει 6 ρόδες, 1,5 μέτρα ύψος, 2,3 μέτρα πλάτος, 1,6 μέτρα μήκος και βάρος 180 κιλών. Η μέγιστη ταχύτητα αγγίζει τα 5 εκατοστά το δευτερόλεπτο αν και η μέση ταχύτητα είναι περίπου το ένα πέμπτο αυτής (0,9 εκατοστά το δευτερόλεπτο). Τόσο το Spirit όσο και το Opportunity έχουν κομμάτια από το μέταλλο των κτηρίων του Παγκόσμιου Κέντρου Εμπορίου που "μετατράπηκαν σε ασπίδες για να προστατεύσουν τα καλώδια του μηχανισμού γεωτρήσεων".
Επιστημονικά συμπεράσματα
μικρογραφία| Ο μετεωρίτης Heat Shield Rock υπήρξε ο πρώτος μετεωρίτης που ανακαλύφθηκε στον Άρη Το Opportunity έχει προσφέρει σημαντικά στοιχεία που υποστηρίζουν τους πρωταρχικούς επιστημονικούς στόχους της αποστολής: την αναζήτηση και χαρακτηρισμό ενός ευρέος φάσματος πετρωμάτων και εδαφών που περιέχουν ενδείξεις για παρελθοντική δραστηριότητα νερού στον Άρη. Εκτός από τη διερεύνηση του νερού, το Opportunity έχει επίσης καταγράψει αστρονομικές παρατηρήσεις και ατμοσφαιρικά δεδομένα.
Παραπομπές
Κατηγορία:Εξερεύνηση του Άρη Κατηγορία:Διαστημικές αποστολές το 2003 Κατηγορία:NASA
Πλατανίτης (αποσαφήνιση)
Με το όνομα Πλατανίτης υπάρχουν οι παρακάτω οικισμοί της Ελλάδας:
Άγιος Συμεών Μυτιλήνης
thumb|Εκκλησία του Αγίου Συμεών Μυτιλήνης
Ο Άγιος Συμεών Μυτιλήνης είναι εκκλησία στο νησί της Λέσβου στην πόλη της Μυτιλήνης, κοντά στην παλιά αγορά. Στο παλιό κώδικα Μητροπόλεως Μυτιλήνης με τη σελίδα 30α και 38β που ξεκινά με 1700 η εκκλησία αναφέρεται, η εκκλησία μπορεί να χτίστηκε γύρω στο 1700. Η νέα εκκλησία κτίστηκε γύρω στην εποχή του 1885-1891 για να αντικαταστήσει παλιά εκκλησία που ήταν μικρότερη και ετοιμόρροπη λόγω των καταστρεπτικών σεισμών του 1867. Υπάρχουν δείγματα αρχιτεκτονικών μελών σύμφωνα με τα οποία υπήρχε ειδωλολατρικός ναός μεγάλων διαστάσεων. Τρεις άγιοι τιμώνται στον ενοριακό ναό: ο Συμεών ο Στυλίτης από τη Συρία, ο Συμεών ο Στυλίτης ο Λέσβιος και ο Συμεών ο Θεοδόχος.
Αρχιτεκτονική
thumb|100px|Παπασωτηρίου thumb|100px|Ο Ιησούς στον Κυκλικό Θόλο
Η εκκλησία έχει ένα κυκλικό θόλο με εικόνα του Ιησού Χριστού στο κέντρο γύρω από αυτήν είναι διαφορετικά εικονίδια της Εβραϊκής ιστορίας από την Παλαιά Διαθήκη. Ο ρυθμός του είναι σταυροειδής τρίκλιτη Βασιλική με τρούλο χωρίς τύμπανο και έχει σχεδιαστεί με σφαιρικά τρίγωνα. Το ύφος αυτό χρησιμοποιήθηκε κατά τη διάρκεια της βυζαντινής περιόδου. Το καμπαναριό της εκκλησίας χτίστηκε αργότερα και ίσως ήταν δώρο ενός από τους ιερείς (Σωτήριος Λεκατσάς Παπασωτηρίου που υπηρέτησε στον ιερό ναό από το 1917-1921).
Τα τόξα των θόλων δομικά μοιάζουν με Ρωμαϊκές Εκκλησίες ταιριάζουν σε όλη την Ευρώπη, ο χαρακτήρας χρησιμοποιήθηκε σε γοτθικούς καθεδρικούς ναούς. Οι στήλες είναι επίσης των Βυζαντινών ρωμαϊκό χαρακτήρα.
Ολόκληρος ο ναός αποτελεί ένα έργο τέχνης. Χτισμένος με πελεκητές πέτρες από το λατομείο Sarmusak, που βρίσκεται κοντά στην είσοδο του κόλπου Αϊβαλί στην Τουρκία και είναι άριστης κατασκευής. Η εσωτερική του διακόσμηση είναι με στάμπες και πολυσταύρια και εικονογραφημένα μέρη του αποτελούνται από έργα του Λέσβιου ζωγράφου του περασμένου αιώνα Π. Πολυχρόνη.
Η εκκλησία έχει όλα τα έγγραφα που επιβιώνουν τη οικοδόμηση της εκκλησίας από την αρχή. Η εκκλησία βρίσκεται σε μια μικρή γειτονιά και έχει μια τεράστια αυλή, όπου οι άνθρωποι από όλο το νησί έρχονται να προσκυνήσουν.
Μνημεία και Αξιοθέατα
Το Εικονοστάσιο (τέμπλο) η αγία τράπεζα με το θαυμάσιο κιβώριο, ο αρχιερατικός θρόνος ο άμβωνας το κινητό προσκυνητάριο τα δυο προσκυνητάρια δεξιά και αριστερά μπαίνοντας στο ναό και τέλος το κουβούκλιο του επιταφίου σήμερα βρίσκονται στο εκκλησιαστικό βυζαντινό μουσείο της προς φύλαξη.
Τα Ξυλόγλυπτα αυτά ξανά συναρμολογήθηκαν στον καινούριο ναό όπως μαρτυρείται στο σωζόμενο μέχρι σήμερα βιβλίο ανέγερσης του ναού, αξιόλογος και αξίες θαυμασμού είναι οι ξυλόγλυπτες παραστάσεις του τέμπλου και της Αγίας τράπεζας. Λεπτομέρειες περιγράφει των ξυλόγλυπτων παραστάσεων ο αείμνηστος μητροπολίτης Ιάκωβος Κλεομβροτου στο έργο του ΜΥΤΙΛΗΝΗ Sacra.
Η εικόνα του Αγ. Συμεών του Στυλίτη. Το 1975, εστάλη για καθαρισμό στην υπηρεσία βυζαντινών αρχαιοτήτων κάτω από επιζωγραφισμένη εικόνα βρέθηκε μια ωραιότατη βυζαντινή εικόνα η οποία κατά τη γνώμη ειδικών ανάγεται στην παλαιολόγιο εποχή, αυτή η οποία εικονίζεται σήμερα είναι έργο του 17ου αιώνα, προέρχεται από τον παλαιό ναό.
Παραπομπές
Αγιος Συμεων Αγιος Συμεων
Κωνσταντίνος Ρεσινός ο Κορίνθιος
Ο Κωνσταντίνος Ρεσινός ο Κορίνθιος ήταν λόγιος που έζησε μεταξύ 15ου και 16ου αιώνος.
Βίος
Δεν γνωρίζουμε λεπτομέρειες περί του βίου του. Εργάστηκε ως γραφέας της Βατικανής Βιβλιοθήκης. Έγραψε ''Διδασκαλίαν και εξήγησιν εις την εξαήμερον κτίσιν του Θεού.
Πηγές
Ρεσινος
Επαρχία Μανίσας
Η επαρχία Μανίσας είναι επαρχία της δυτικής Τουρκίας που ανήκει στο Διαμέρισμα Αιγαίου. Βρίσκεται ανατολικά της επαρχίας Σμύρνης και συνορεύει επίσης με τις επαρχίες Μπαλικεσίρ, Ντενιζλί και Ουσάκ. Καταλαμβάνει έκταση 13.810 τ.χλμ. και ο πληθυσμός της είναι 1.278.657 σύμφωνα με εκτίμηση το 2007. Πρωτεύουσα της είναι η Μανίσα με πληθυσμό 292.000 κατοίκους.
Η επαρχία αντιστοιχεί στην αρχαία Λυδία και στην περιοχή αυτή βρίσκονταν οι Σάρδεις, η αρχαία πρωτεύουσα των Λυδών. Την περιοχή διασχίζει ο Έρμος ποταμός, ο δεύτερος μεγαλύτερος ποταμός της Δυτικής Τουρκίας. Στις όχθες του είναι χτισμένη η Μανίσα η πρωτεύουσα της επαρχίας. Η πόλη αυτή βρίσκεται στη θέση της Μαγνησίας του Σιπύλου, της αρχαίας πόλης, μίας από τις δύο αποικίες των Μαγνητών στη Μικρά Ασία.
Ιερό του Απόλλωνα Υλάτη
Το Ιερό του Απόλλωνα Υλάτη είναι ιερό που βρίσκεται δυτικά του Κουρίου και αποτελεί ένα από τα πιο σημαντικά ιερά της αρχαίας Κύπρου.
Η πιο γνωστή αναφορά σ' αυτό το ιερό, στις αρχαίες πηγές, γίνεται στο έργο «Γεωγραφικά» (Βιβλίο ΙΔ) του αρχαίου Έλληνα γεωγράφου Στράβωνα. Κατά τον Στράβων, ἀρχὴ δ᾽ οὖν τοῦ δυσμικοῦ παράπλου τὸ Κούριον τοῦ βλέποντος πρὸς Ῥόδον͵ καὶ εὐθύς ἐστιν ἄκρα ἀφ᾽ ἧς ῥίπτουσι τοὺς ἁψαμένους τοῦ βωμοῦ τοῦ Ἀπόλλωνος - δηλ. σε ακρωτήρι μετά το Κούριον, το οποίο έβλεπε προς Ρόδον, πετούσαν όσους άγγιζαν τον βωμό του Απόλλωνα.
Το αρχαίο ιερό κτίστηκε κατά την Εποχή του Χαλκού και καταστράφηκε το 365 μ.Χ λόγω σεισμού. Πολλά κατεδαφισμένα κτήρια του αρχαίου ιερού αναστυλώθηκαν. Το πτολεμαϊκό ιερό χρονολογείται τον 3ο αιώνα π.Χ. Όσον αφορά το ρωμαϊκό ιερό, αυτό χτίστηκε σε δύο φάσεις: την πρωτο-ελληνιστική περίοδο και τον 1ο αιώνα μ.Χ. Το ιερό αυτό καταστράφηκε το 364-365 μ.Χ λόγω σεισμού.
Το ιερό αυτό ήταν πανομοιότυπο με τα ιερά του Απόλλωνα στην Επίδαυρο και στην Αργολίδα. Μέχρι σήμερα σώζεται επιγραφή με το όνομα του θεού (5ος-4ος αιώνας π.Χ), το οποίο βρέθηκε στη βάση των ιερών οκλαζόντων παίδων.
Εξωτερικοί σύνδεσμοι
Κατηγορία:Ναοί του Απόλλωνα Κατηγορία:Αρχαία Κύπρος Κατηγορία:Αρχαίοι ελληνικοί ναοί Κατηγορία:Επισκοπή Λεμεσού (κοινότητα)
Αναφορά
Γενικά
Η αναφορά μπορεί να είναι ιδιαίτερα συνοπτική, καλούμενη "σηματική", ή "τηλεγραφική", ή και εκτενής αποκαλούμενη συνηθέστερα "έκθεση" και η οποία μπορεί να προέρχεται από τον εκδότη είτε αυθόρμητα, είτε κατά καθήκον - αρμοδιότητα, ή και κατόπιν ειδικής πρόσκλησης, παραγγελίας, ή διαταγής. Συνηθέστερη και σημαντικότερη μορφή αναφοράς είναι η γραπτή - έγγραφη αναφορά η οποία συντάσσεται κατά τρόπο που να παρουσιάζει μία ευπαρουσίαστη και καταληπτή μορφή, χωρίς φιλολογικές προεκτάσεις. Γενικά οι γραπτές αναφορές εστιάζονται σε εξέχοντα περιεχόμενα για συγκεκριμένους αποδέκτες, όπως π.χ. περιγραφές δράσης, ερευνών, πειραμάτων, καταστάσεων, γεγονότων κ.ά.. Οι εκτενείς αναφορές - εκθέσεις χρησιμοποιούνται ανάλογα του αντικειμένου τόσο σε επιστημονικό πεδίο, όπως για παράδειγμα σε αποτελέσματα πειραμάτων, ερευνών, ή συναφών παρατηρήσεων όσο και σε πολιτικό, (κυβερνητικό), κοινωνικό, εκπαιδευτικό, στρατιωτικό τομέα, δημόσιο ή ιδιωτικό, όπου και διακρίνεται αντίστοιχα. Ανάλογα δε του τομέα στον οποίον αναφέρεται ακολουθείται και η αντίστοιχη επιστημονική, τεχνική, η επαγγελματική ορολογία - λεξιλόγιο, με ίσως διαφορετική δομή σύνταξης, (όπως συμβαίνει κυρίως σε εκθέσεις), πειθαρχώντας όμως πάντα στις γενικές αρχές - χαρακτηριστικά της παρατήρησης, προκειμένου να τύχει αξιοπιστίας.
Ενισχυμένη, ή οπλισμένη αναφορά λέγεται κατά χαρακτήρα παρατήρησης εκείνη που συνοδεύεται με σχεδιαγράμματα, φωτογραφίες, πίνακες, αριθμοδείτες, διάφορες σημειώσεις, συσχετίσεις - συνδέσεις, παραπομπές κ.λπ. με σκοπό τη διασφάλιση της εγκυρότητας και της αξιοπιστίας.
Τρόπος σύνταξης
Ο τρόπος σύνταξης μιας σηματικής αναφοράς που είναι και ο απλούστερος περιλαμβάνει το όνομα του εκδότη και του αποδέκτη, ή τους τίτλους υπηρεσιών αντίστοιχα, την ημερομηνία έκδοσης, ή αποστολής, και το κείμενο. Πολλές φορές τίθεται στην αρχή του κειμένου μια επικεφαλίδα ως θέμα αναφοράς. Ομοίως συμβαίνει και στις εκτενείς αναφορές - εκθέσεις όπου εδώ όμως ο τίτλος - επικεφαλίδα κρίνεται απαραίτητος. Του δε τίτλου ακολουθούν συσχετίσεις προηγηθέντων παραγγελιών, διαταγών σύνταξης, ή συναφών αναφορών των οποίων και ακολουθεί στη συνέχεια το κείμενο σε συνήθη διάταξη πρόλογος, κυρίως θέμα, επίλογος. Το δε κυρίως θέμα, όπως αναλύεται στη παρατήρηση θα πρέπει ν΄απαντά στα ερωτήματα Ποιος;, Τι;, Πότε;, Που; και Πως;
Σε επιστημονικές εκθέσεις ο πρόλογος μπορεί ν΄ αναφέρεται σε κάποιο πρόβλημα, η σε ιστορικό κάποιου γεγονότος, οπότε ο επίλογος περιλαμβάνει συμπέρασμα ή εισήγηση. Χαρακτηριστικές επί τούτου είναι οι εισηγητικές εκθέσεις κωδικοποίησης νόμων και διαταγμάτων. Τέλος οι αναφορές υπογράφονται από τον/τους εκδότες τους, που μπορεί να είναι και επιστημονική ομάδα, ή από τους προϊσταμένους υπηρεσιών αν πρόκειται για υπηρεσίες λαμβάνοντας διάφορους βαθμούς προτεραιότητας διαβίβασης, ή βαθμούς ασφαλείας αν πρόκειται αναγκαία η διαβάθμισή τους.
Μια ιδιάζουσα μορφή αναφορών είναι αυτές που αφορούν παρατηρήσεις συμπεριφοράς, προσώπων, ή κοινωνικών ομάδων. Σ΄ αυτές περιλαμβάνονται διάφοροι παράμετροι εξέτασης σε κάποιο πλαίσιο χρόνου παρατήρησης, όπως π.χ. ανέκδοτα στοιχεία προσωπικότητας, προσωπικά ημερολόγια, αρχεία, μονογραφίες, εργασιακές αποδόσεις, κοινωνικές συμμετοχές κ.ά. που ενδεχομένως να καταγραφούν με γραφικές αναπαραστάσεις και μηχανικά μέσα, μαγνητοφωνήσεις, βιντεοσκοπήσεις κ.λπ.
Χρησιμότητα των αναφορών
Η σπουδαιότητα των αναφορών - εκθέσεων είναι ιδιαίτερα προφανής στη σύγχρονη εποχή καλύπτοντας, ως μέθοδοι, εξαιρετικά κρίσιμες ανάγκες, όπως π.χ. σε θέματα που αφορούν προϋπολογισμούς, δημογραφικές και επιστημονικές έρευνες, επιθεωρήσεις, πραγματογνωμοσύνες, έρευνες αξιολόγησης πάσης φύσεως δραστηριοτήτων από τραπεζικές μέχρι εγκληματικές, έρευνες και δράσεις υπηρεσιών, κ.λπ. εκ των οποίων στην πλειονότητά τους κρίνονται στη συνέχεια σημαντικές αποφάσεις και ιδίως όταν περιλαμβάνουν, ή αποτελούν εισηγήσεις. Για παράδειγμα μια ιατροδικαστική έκθεση μπορεί να εγείρει ποινική δίωξη για ένα θεωρούμενο προηγουμένως αυτόχειρα, ή από μια έκθεση της πυροσβεστικής υπηρεσίας να εξετάζεται η έκδοση άδειας λειτουργίας καταστήματος κ.λπ.
Εξωτερικοί σύνδεσμοι
Κατηγορία:Γραπτή επικοινωνία
Δήμος Φενεού
Η περιοχή του Φενεού
Η περιοχή του Φενεού εκτείνεται σε ένα μεγάλο οροπέδιο σε σχήμα σχεδόν (κατά προσέγγιση) τριγωνικό, στεφανωμένο κυρίως από πυκνά δασοβουνά και γειτονεύοντας δυτικά με το Νομό Αχαΐας και νότια με το Νομό Αρκαδίας. Το οροπέδιο του Φενεού κουβαλάει στα σπλάχνα του μέρος της Ελληνικής Μυθολογίας. Η εύφορη πεδιάδα ανέκαθεν, το χειμώνα, μετατρεπόταν σε λίμνη, μιας και τα ύδατα που μετέφεραν οι ποταμοί Όλβιος και Δόξας, δεν έβρισκαν διέξοδο στη θάλασσα. Η πεδιάδα αποσυμφοριζόταν μέσω των καταβοθρών, που υπάρχουν στους πρόποδες του Σαϊτά.
Περιλαμβάνει τις πρώην κοινότητες Μοσιάς, Μεσινού, Ματίου, Αρχαίας Φενεού (Καλυβίων), Γκούρας, Στενού, Φενεού (Συβίστας), Πανοράματος και Ταρσού. Έδρα του δήμου είναι η Γκούρα. Έχει έκταση 226.201 στρέμματα και πληθυσμό 2.197 κατοίκους (2001).
μικρογραφία|Το μοναστήρι του Αγίου Γεωργίου Εκτός από την ομώνυμη αρχαία πόλη, στα όρια του δήμου υπάρχει και το ιστορικό μοναστήρι του Αγίου Γεωργίου, ευρισκόμενο πάνω από την τεχνητή λίμνη Δόξα. Τη λίμνη κυκλώνουν τα Αροάνια όρη και τις κορυφές της Κυλλήνης, ενώ ιδιαίτερη θέση κατέχει και το Παλιομονάστηρο, ο τώρα ονομαζόμενος, Άγιος Φανούριος, στη μέση της λίμνης.
Το μεγαλύτερο μέρος της πλατιάς κοιλάδας του Φενεού καλλιεργείται με σιτηρά και οπωροφόρα, μεταξύ των οποίων υπάρχουν πολλές και καρυδιές. Στις γύρω πλαγιές φύονται έλατα και οι κορυφές των βουνών σκεπάζονται το χειμώνα από άφθονα χιόνια. Μικρά γραφικά χωριά είναι χτισμένα στις άκρες της κοιλάδας. Οι κάτοικοι του Δήμου Φενεού ζουν στην πλειοψηφία τους από τη γεωργία και την κτηνοτροφία, τα τελευταία χρόνια όμως η περιοχή παρουσιάζει και ιδιαίτερη τουριστική ανάπτυξη.
Διοικητική διαίρεση του δήμου
Ο δήμος περιλάμβανε 9 δημοτικά διαμερίσματα:
Κίμων Κουλούρης
Βιογραφικά στοιχεία
Σπούδασε οικονομικές επιστήμες στην τότε ΑΣΟΕΕ (σήμερα Οικονομικό Πανεπιστήμιο Αθηνών), και αργότερα πραγματοποίησε μεταπτυχιακές σπουδές στην Οικονομία των Μεταφορών στο Κολλέγιο Ίλινγκ του Λονδίνου. Κατά τη διάρκεια των σπουδών του στην Αθήνα είχε έντονη πολιτική και συνδικαλιστική δράση και εκλέχθηκε πρόεδρος του Συλλόγου Φοιτητών ΑΣΟΕΕ. Εντάχθηκε στην οργάνωση νέων της Ένωσης Κέντρου (ΟΝΕΚ) και αργότερα έγινε στέλεχος της ΕΔΗΝ, της νεολαίας της Ένωσης Κέντρου που βρισκόταν υπό την επιρροή του Ανδρέα Παπανδρέου. Κατά τη διάρκεια της χούντας απολύθηκε για πολιτικούς λόγους από τη ΔΕΗ, στην οποία εργαζόταν.
Στο σπίτι του Κίμωνα Κουλούρη στο Λονδίνο, ο Ανδρέας Παπανδρέου γνώρισε την Βάσω Παπανδρέου, μετέπειτα κορυφαία υπουργό των κυβερνήσεών του.
Υπήρξε ιδρυτικό στέλεχος του ΠΑΚ (1968) και του ΠΑΣΟΚ (1974), και στα πρώτα χρόνια της Μεταπολίτευσης έγινε γνωστός ως ένας από τους «συγκεντρωσιάρχες» του Κινήματος, μαζί με τον Γιώργο Παναγιωτακόπουλο. Μέλος της Κεντρικής Επιτροπής του ΠΑΣΟΚ (1975 - 2000), διετέλεσε βουλευτής ΠΑΣΟΚ Β΄ Αθηνών από το 1985 ως το 2007, και το ίδιο διάστημα χρημάτισε υφυπουργός Εσωτερικών (1988 - 1989 και 1994 - 1995), αναπληρωτής υπουργός Μεταφορών και Επικοινωνιών (1995 - 1996) και υφυπουργός Ανάπτυξης (2003 - 2004).
Γενικός Γραμματέας Αθλητισμού
Ο Κίμων Κουλούρης είναι κυρίως γνωστός από την θητεία του ως γενικός γραμματέας Αθλητισμού, θέση την οποία κατείχε καθ'όλη τη διάρκεια της πρώτης κυβέρνησης Ανδρέα Παπανδρέου (1981 - 1985). Εγκαινίασε πρωτοπόρα για την εποχή εκείνη προγράμματα, όπως «αθλητισμός και γυναίκα», «αθλητισμός και παιδί», «αθλητισμός και τρίτη ηλικία», «αθλητισμός για παιδιά με ειδικές ανάγκες» που ενίσχυσαν τη σχέση του αθλητισμού με την κοινωνία. Τη σφραγίδα του φέρουν μεγάλα έργα υποδομής όπως το σημερινό Ολυμπιακό Στάδιο Αθήνας, το Στάδιο Ειρήνης και Φιλίας στον Πειραιά, καθώς και δεκάδες κλειστά και ανοιχτά γυμναστήρια, κολυμβητήρια και αίθουσες γυμναστικής που δημιουργήθηκαν στην Ελλάδα εκείνα τα χρόνια.